Alio dehinc tempore idem beatus Maiolus Papiam ciuitatem demorabatur. Qui vanitatis  iactantiæ fugiens notam, solique Deo viarum suarum commendans semitam, nocturnali hora secreto cum duobus tantummodo fratribus ad Ecclesiam sancti Siri properat. In ipso tamen itineris sui opere, milleformis hostis sensit subdolum variabile, quod dextera Dei transmutat in gaudium; fidelis sui Maioli non obliuiscens laudabile studium. Lucerna namque quam ante eum vnus portabat fratrum, subito est extincta, non cogente tamen vlla ventorum vel turbinum violentia. Sed cœpti itineris viam idem vir Domini non interrumpens, dum ad portam prædictæ Ecclesiæ secretos orationum replicat modulos assidue, prius extincta candela diuinitus redditur reinluminata, fidelemq. Dei Maiolum fratres quoque qui cum eo aderant mirabile factum lætificauit,  ardentiores in seruitio Iesu Domini sui reddidit.